b'\n_START_ARTICLE_\nSon\xc4\x8dna pe\xc4\x8d\n_START_PARAGRAPH_\nSon\xc4\x8dna pe\xc4\x8d, tudi solarna pe\xc4\x8d, je naprava, ki s pomo\xc4\x8djo koncentriranih son\xc4\x8dnih \xc5\xbearkov dose\xc5\xbee visoko temperaturo za tehni\xc5\xa1ko uporabo, najve\xc4\x8dkrat v industriji. Paraboli\xc4\x8dna ogledala (heliostati) koncentrirajo son\xc4\x8dno sevanje v \xc5\xbeari\xc5\xa1\xc4\x8dno to\xc4\x8dko, kjer se lahko dose\xc5\xbee temperatura 3500 - 4000 \xc2\xb0C. To toploto lahko uporabljamo za generiranje elektrike, taljenje kovin, proizvodnjo vodika, ali pa druge namene._NEWLINE_Najve\xc4\x8dja tovrstna naprava je v kraju Odeille v Franciji, odprta leta 1970. Uporablja ve\xc4\x8d plo\xc5\xa1\xc4\x8datih ogledal, ki svetlobo odbijajo v ve\xc4\x8dje paraboli\xc4\x8dno ogledalo.\n_START_SECTION_\nZgodovina\n_START_PARAGRAPH_\n\xc5\xbda stari Grki naj bi med drugo punsko vojno (218-202 pr.n.\xc5\xa1t.) uporabljali ogledala za se\xc5\xbeig napadajo\xc4\x8dih rimskih ladij. Teorijo so preizkusili na univerzi MIT leta 2005 in pri\xc5\xa1li do me\xc5\xa1anih rezultatov. Koncept naj bi deloval na nepremi\xc4\x8dne objekte, medtem ko bi bilo gibajo\xc4\x8de ladje zelo te\xc5\xbeko za\xc5\xbegati na ta na\xc4\x8din._NEWLINE_Prvo moderno son\xc4\x8dno pe\xc4\x8d naj bi zgradili v Franciji leta 1949 pod vodstvom procesorja Felixa Trombeja v kraju Odeille v francoskih Pirenejih. Lokacija ima do 300 son\xc4\x8dnih dni na leto. Drugo pe\xc4\x8d so zgradili v Uzbekistanu v takratni Sovjetski zvezi kot del takratnega Son\xc4\x8dnega programa. Projekt je vodil A. Asimov.'